

# Илдар Халиков Беларусь Республикасының Россиядәге Илчелегенең Казандагы бүлеге җитәкчесе Руслан Дрозд белән очрашты

*10.09.2013*


Бүген Татарстан Республикасы Премьер-министры Илдар Халиков Беларусь Республикасының Россиядәге Илчелегенең Казандагы бүлеге җитәкчесе Руслан Дрозд белән очрашты.

Очрашу ТР Хөкүмәте Йортында узды, анда Татарстан Республикасы ягыннан ТР сәнәгать һәм сәүдә министрының беренче урынбасары Руслан Кәбиров, тышкы икътисади эшчәнлек буенча ТР Премьер-министры ярдәмчесе Нәзил Насыйбуллин һ.б. катнашты.


Илдар Халиков Татарстан Республикасы Президенты, ТР Хөкүмәте һәм үз исеменнән, Беларусь Республикасының Россиядәге Илчелегенең Казандагы бүлеге җитәкчесе буларак эшчәнлеге өчен Руслан Дроздга рәхмәт белдерде.


Аның сүзләренчә, Руслан Дрозд Беларусь Республикасы һәм Татарстан Республикасы, шулай ук РФнең башка төбәкләре арасында икътисади, мәдәни һәм дусларча элемтәләрне ныгытуга шактый зур өлеш кертте.


Илдар Халиков шулай ук Руслан Дроздның, Беларусь Республикасының Россиядәге Илчелегенең Казандагы бүлеге җитәкчесе буларак күрсәткән энергиясе һәм халыклар арасындагы дуслыкны ныгыту эшенә тугрылыгы тиешенчә бәяләнәчәк, дип белдерде.


Татарстан Премьер-министры Руслан Дроздга һөнәри уңышлар теләде.



Белешмә өчен:


Беларусь Республикасы – Татарстанның мөһим тышкы икътисади партнерларының берсе.

Беларусь Республикасының Россиядәге Илчелегенең Казандагы бүлеге Мари Эл һәм Чуаш Республикаларын, Ульяновск, Саратов һәм Киров өлкәләрен үз эченә ала.

Руслан Дрозд Беларусь Республикасының Россиядәге Илчелегенең Казандагы бүлеге җитәкчесе вазифасын 2011 елның 20 гыйнварыннан башкара.



*ТР Президенты матбугат хезмәте, Елена Бритвина.*
Илдар Халиков Беларусь Республикасының Россиядәге Илчелегенең Казандагы бүлеге җитәкчесе Руслан Дрозд белән очрашты